Никах уҡый башланылар! Ипләп кенә тороп, түрбаш яҡта шымып ҡалған ҡатын-ҡыҙ араһына инеп китәм. Оло яҡта ағайҙар өҫтәл тирәләй теҙелешеп ултырып, һаҡаллы мулланы тыңлайҙар. Мулла оҙаҡ ҡына йырлағас, ҡара-ҡаршы ултырғандарҙан “Риза, риза” тип әйттерҙе лә тағы ла нимәләрҙер тип битен һыйпаны. Башҡалар ҙа шулай иткәс, был яҡтағы апайҙарға ҡушылып, мин дә “әпәр” иттем. Унан апайымды ҡотлай башланылар. Инәйҙәр: “Кейәү ҡотло булһын”, – тигән була. Булмаһын әйҙә. Яратмайым шуны!